På idrettstinget i 1994 ble NKBF tatt opp som et utvalgsforbund (prøvestatus) i NIF, dette slik at man fikk muligheten til å bevise at NKBF er seriøst og at kickboksing har en hensikt i norsk idrett. Resultatet av dette var at forbundet ble tatt opp som et eget særforbund i NIF på idrettstinget høsten 1996. NKBF har i dag i overkant av 5000 medlemmer fordelt på 55 klubber fra Øverbygd i nord til Kristiansand i sør.